Νωπήγεια Χανίων

Τα Νωπήγεια είναι παραθαλάσσιος οικισμός και παραλία της Κρήτης στην Περιφερειακή Ενότητα Χανίων.

 Γεωγραφικά - ιστορικά στοιχεία 
Τα Νωπήγεια βρίσκονται στο βορειοδυτικό τμήμα του νησιού, στα νοτιοανατολικά παράλια του κόλπου Κισσάμου, σε υψόμετρο 80 μέτρων. Το χωριό απέχει περίπου 6 χιλιόμετρα ανατολικά από το κέντρο του Κισσάμου και 32 χιλιόμετρα δυτικά από τα Χανιά ενώ είναι δίπλα και βορειοανατολικά από τον Δραπανιά (περίπου 3 χιλιόμετρα - οδικά) και βόρεια του Β.Ο.Α.Κ. Η παραλία της είναι οργανωμένη, αμμώδης, με ρηχά νερά και στη γύρω περιοχή υπάρχουν αρκετά κέντρα εστίασης και ενοικιαζόμενα καταλύματα (ακόμα και camping). 

Στα νότια του χωριού, με κατεύθυνση προς το Κολένη, στον λόφο Τρουλλιά βρίσκονται κατάλοιπα οικισμού της Προανακτορικής Μινωικής περιόδου (2900 – 2300 / 2150 π.Χ.) μέχρι την Υστερομινωική εποχή (1100 π.Χ.) που πιθανολογούνται ότι είναι τα ερείπια της αρχαίας Μήθυμνας. Από τον αρχαίο οικισμό έχουν ανασκαφεί πλήθος ευρημάτων (κωνικά κύπελλα και θραύσματα αγγείων προσφορές προς την θεότητα ενός ναού). 

 Αξιοθέατα 
Σημαντικό θρησκευτικό αξιοθέατο είναι η εκκλησία του Αγίου Παντελεήμονα, ο οποίος είναι τετράστυλος σταυροειδής ναός του 14-15ου αιώνα. Είναι αφιερωμένος στον Άγιο Παντελεήμονα, στον Άγιο Σπυρίδωνα και στον Άγιο Χαράλαμπο και αποτελεί ένα από τα μεγαλύτερα προσκυνήματα της περιοχής. Στα βορειοανατολικά του χωριού υπάρχει μικρό παραθαλάσσιο πέτρινο θέατρο της Ορθόδοξης Ακαδημίας Κρήτης, το οποίο έχει κτιστεί στα πρότυπα αρχαίων θεάτρων (1992) και και στο οποίο διοργανώνονται θερινές πολιτιστικές εκδηλώσεις. Τέλος, σε απόσταση 200 μέτρων από τον κεντρικό δρόμο του χωριού, υπάρχει το σπήλαιο Ριζόσπηλιος, μέσα στο οποίο βρίσκεται υπόγειο ποτάμι.

 Διοικητικά - πληθυσμιακά στοιχεία 
Ως οικισμός αναφέρεται επίσημα, μετά την Τουρκοκρατία και την Ένωση με την Ελλάδα, το 1925 να προσαρτάται στην κοινότητα Δραπανιά. Σύμφωνα με το σχέδιο Καλλικράτης και με την τροποποίησή του Κλεισθένης Ι, μαζί με τον Δραπανιά, το Κόκκινο Μετόχι και τον Άνω Δραπανιά αποτελούν την Κοινότητα Δραπανιά που υπάγεται στη Δημοτική Ενότητα Μυθήμνης του Δήμου Κισσάμου ενώ σύμφωνα την απογραφή του 2021 απογράφησαν 73 κάτοικοι. 

Η δημογραφική πορεία του χωριού, μετά τον Β' Παγκόσμιο Πόλεμο, σύμφωνα με τις απογραφές είναι:
ΈτοςΠληθυσμός195157196153197144198153199171200171201163«ΦΕΚ αποτελεσμάτων ΜΟΝΙΜΟΥ πληθυσμού απογραφής 2011», σελ. 10896 (σελ. 422 του pdf)202173

 Εξωτερικοί σύνδεσμοι 
 Ναός Αγίου Γεωργίου στη Μήθυμνα - Νωπήγεια στον ιστότοπο cretanbeaches.com.
 Παραπομπές 

Νωπήγεια
Κατηγορία:Δήμος Κισάμου